כדוריד: ארוע פתיחת העונה * שחקן העונה אבישי סמולר שפרש * היום מחזור 2 | בכדור אחר
אבישי סמולר שחקן העונה * עידן מימון מאמן העונה * תומר בודנהיימר תגלית העונה * ולאדיצה סטויאנוביץ הזר של העונה * הדאבליסטית הפועל ראשלצ מארחת היום את רמהש לקרב צמרת
איגוד הכדוריד קיים אתמול את אירוע פתיחת העונה בליגת ווינר בכדוריד, ומסיבת עיתונאים על המשך הסכם החסות עם "מלונות בראון"' שיאפשר את המשך הפרויקט לקידום הכדוריד ופעילות נבחרת הנוער של ישראל בגרמניה כמו גם שיתוף פעולה ותמיכה בנבחרות ישראל.
מימין: כחלון, פלח, לארי, פרייטאס
באירוע שנערך במלון "לייט-האוס" תל אביב השתתפו ראשי קבוצות, מאמנים וקפטנים מקבוצות ליגת העל, יחד עם מנכל הטוטו איציק לארי, מנכל המלון יניב שביט, סגן יור האיגוד ויור הוועדה המקצועית דודי פלח ואבי כחלון יור פורום קבוצות ליגת העל.
באירוע נערכה סקירת פעילות הנבחרות הצעירות של ישראל, הנוער והעתודה שהשתתפו באליפויות אירופה, על התפתחות הפרויקט בגרמניה שנמשך זו השנה השלישית (החידוש השנה שהוא יימשך גם במתקן האולימפי בסרביה).
כמו כן, על המשימות שמצפות במהלך החודש לנבחרת הלאומית בפתיחת קמפיין יורו 2020, מול נבחרת גרמניה (ב-24 בחודש בווצלאר – שם ייערך גם טקס לנבחרת הנוער), ומול נבחרת פולין (ב-28 בחודש בתא).
באיגוד הכדוריד ציינו כי נעשית פעילות פיתוח ארצית, עליה אחראי גלעד נתן, ובמסגרתה כבר משחקים כדוריד בירושלים, נצרת, רמלה, שוהם ועוד. לאחר מכן חילקו תשורות למצטיינים שנבחרו על ידי מאמני ליגת ווינר בעונה שעברה.
מאמן העונה עידן מימון ושחקן העונה אבישי סמולר
עידן מימון נבחר למאמן העונה, אבישי סמולר שהספיק לפרוש בקיץ – לשחקן העונה. השניים הובילו את הפועל אלטשולר שחם ראשלצ לזכייה בדאבל. ולדיצה סטויאנוביץ', המקשר הסרבי של בני הרצליה, נבחר על ידי המאמנים לשחקן הזר המצטיין. תומר בודנהיימר מהפועל רג, ומי ששימש קפטן נבחרת העתודה באליפות אירופה בקיץ – נבחר בקטגוריה של תגלית/פריצה.
השחקן הזר של העונה ולאדיצה סטויאנוביץ מהרצליה עם יור רמהש אבי כחלון
סגן יור האיגוד דודי פלח": פרויקט גרמניה הביא אותנו להצלחה כבירה בעיני בקיץ הזה בשתי אליפויות אירופה, גם נוער וגם עתודה. שתיהן השאירו אותנו ברמה א'. אני חושב שזו זכות גדולה לשחקנים ולפרויקט עצמו שפיתח אותם. היינו השיחה של אליפות אירופה, הפתענו ברמה וביכולות, וזה מצוין. אני רוצה להודות למני ויצמן שתורם ומשקיע רבות בכדוריד הישראלי מזה 17 שנה ולרשת המלונות בראון".
מנכל הטוטו איציק לארי, לקראת שנה עשירית של הסכם חסות עם הכדוריד: "בשנים האחרונות הוקמו עשרות אולמות כדוריד, וכמובן אנו תומכים בפרויקטים שונים כגון פרחי ספורט ואתנה. אנחנו מצפים לראות אולמות מלאים, אווירה חמה וליגה מותחת כמו שהכדוריד יודע לייצר".
תגלית העונה תומר בודנהיימר מהפועל רמת גן עם המנהל המקצועי של הנבחרות רולנדו פרייטאס
היום יימשך המחזור השני בליגת ווינר (יצא לדרך שלשום עם ניצחונה של מכבי סרוגו ראשלצ על באר שבע – 25:35). המפגש המסקרן והמרכזי יהיה בין הדאבליסטית הפועל אלטשולר שחם ראשלצ לבין מחזיקת גביע ווינר-שופטים א.ס SGS רמת השרון (16:00, נחלת יהודה, שידור ישיר בערוץ הספורט).
השתיים מגיעות לאחר ניצחונות במחזור הפתיחה (ראשלצ בחולון 24:26, ורמהש מול הפועל רג 25:32). רמהש כבר ניצחה את הפועל העונה בגביע ווינר-שופטים. לצד שחקני השדה המוכשרים בשתי הקבוצות, המפתח – צמד השוערים הבוסנים הנהדרים – פדז'ה דיאנוביץ' מצטיין גמר הפליאוף בצד של הפועל, ואדם סאביץ' בצד של רמה"ש, יחד עם התרומה שתגיע ממושיקו אלימלך ומהעבר השני מניב פישלוביץ (שגדל ושיחק בהפועל).
א.כ נס ציונה – עירוני רחובות (15:00). מפגש בין השכנות שניצחו במחזור הפתיחה. נס ציונה שכנעה במשחק בבאר שבע עם 28:42. רחובות חתומה על ה-מהפך עם הניצחון הביתי 29:33 על בני הרצליה, לאחר שכבר שהייתה בפיגור של 6 שערים בפתיחת המחצית השנייה.
בני הרצליה – הפועל אשדוד (16:00, הראשונים). הפועל אשדוד מגיעה הרבה יותר נינוחה אחרי ניצחון קליל על הפועל קרית אונו 23:32 לעומת הרצליה שנוצחה בנס ציונה. במפגשים בין קבוצות שנוצחו במחזור הפתיחה: מכבי קרית מוצקין תארח את הפועל רג (16:00, גושן), והפועל קרית אונו את מ.כ חולון (16:00, אונו החדש).
סיפור משפחתי: אחרי שהגן בצורה מעוררת ההערכה של שער חולון במשך כעשור, השוער הוותיק טולי יפגוש מחר במדי אונו את חולון וגם את…בנו חן ליבגוט, שהיה המצטיין בשורות החולונים במחזור הפתיחה מול הפועל ראשלצ. טולי אמר לקראת המפגש: "אני מאוד מתרגש, גם כי זה נגד חולון ועוד יותר פיקנטי שזה נגד חן כשהוא במדי חולון. אני לא מתכוון לתת לחולון שום הנחות, ומקווה להביא שתי נקודות ראשונות לקבוצתי החדשה".
צילומים מהאירוע הדר ואן קולא איגוד הכדוריד